
Skaisčioji saulutė iš aukštos mėlynės 
| pilkqiq žemę žiūrėjo. 
Tuo tarpu žibutės miške pirmutinės 
Pabiro... melsvai sužydėjo. 
Žibutės, žibutės — tai pirmosios gėlės! 
Jos papuošė pilkąją žemę, 
Su jųjų žiedais štai pavasaris kėlės, 
Jis didelį džiaugsmą mums lemia. 
O žiedo gražumas — sunku apsakyti: 
Lyg skliautas dangaus begalinis, 
Lyg mėlynos akys našlaitės mažytės... 
Žibutės juk tai pirmutinės! 


Norėtum bučiuoti, norėtum priglausti 
Tą mėlyną, gražų žiedelį, 

Nuskintum, bet gaila stiebelį nulaužti, 
Lai auga, kol augti dar gali. 


Bet laikas nestovi. Tas laikas greit rieda, 
Mūs kraštą tuoj puoš kitos gėlės. 

"Bet aš neužmiršiu to pirmojo žiedo 
Pirmosios melsvos žibutėlės. 


- J, Mackevičius 

Vaikelis klausė motinėlės, 
Ką reik pasaulyje mylėt 
lr kokius tuos geruosius darbus 
Vis reik širdelėje turėt? 
„Mylėk, vaikeli mano mielas, 
Pirmiausia savo tėvelius“, 
“ Jam prakalbėjo motinėlė, 

„Ir seseles ir brolelius. 
Mylėk šeimyną visą mūsų, 
Mylėk ir gimines, draugus, 
Mylėk kaimynus artimuosius, 
Mylėk ir tolimus visus. 

Ar tau patinka žalias sodas, 

Tamsi girelė ir laukai, 

Upelis, šlaitas, plačios lanko 

Ir paukščių giesmės ir žiedai“? 
Patinka tau gamta didinga? 
Patinka — tai ir ją mylėk. 

Kas tik gražu, kas širdį žavi, 
Tą širdyje tu vis turėk 

Mylėk pavargėlį, keleivį, 

Mylėk ir sergantį, vaikyt, 

Mylėk ir priešą, nors pikčiausią, 

Nes Dievas liepė taip daryt. 
Mylėk ir gimtąjį namelį, 

Tėvelio sodą ir laukus, 
Kur darbą dirbdams tėvas vargsta 
Per ilgus ilgus jau metus. 

Mylėk seselių darželaitį, 

Kur auga lelija, rūta. 

Mylėk tėvynę — ji, vaikeli, 
Krauju atgauta, atpirkta. 
Tiktai blogi darbai, vaikeli, 
Tenepaliečia tau širdies, 

Kai imsi klyst, atmink Dievulį — 
Pagalbos ranką tau išties. 

Jisai — aukščiausia tobulybė, 

Jį nuolat širdyje turėk. 

Be Dievo kenčia mūsų siela — 


Už vis labiausiai Jį mylėk. A. Giedrius 

TRYS LIEPOS 


Prieš daugeli metų gyveno 
Berlyne trys broliai. Dar tada 
Berlynas nebuvo kaip dabar 
didelis miestas. Jis turėjo vos 
keliasdešimt tūkstančių gyven- 
tojų. Tie trys broliai, Berlyno 
nuolatiniai gyventojai, vertėsi 
 pirklyba. Jie gyveno tarp sa- 
vęs labai taikiai ir buvo tikru 
pavyzdžiu kitiems. 

Atsitiko taip, kad vienas 
brolių buvo įtartas žmogžu- 
dyste. Įtartasis prisiekdinėjo 
esąs nekaltas. Tačiau aplin- 
"kybės buvo tokios, kad teisė- 
jas neturėjo pagrindo jo žo- 
džiams tikėti. Pagal teismo 
sprendimą jis buvo nuteistas 
mirti. 

Sužinoję apie brolio nelai- 
me, kiti du broliai nuėjo pas 
teisėją ir ėmė kaltinti patys 
save, kad jie esą padarę tą 
piktadarystę, jų brolis esąs 
visai nekaltas ir, girdi, reikią 
jis iš kalėjimo išleisti, o juos — 


ök 


ək 


tikruosius kaltininkus—suimti 
ir nubausti. Bet teisėjas nesi- 
davė įtikinamas. Jis sulaikė 
mirties sprendimo įvykdymą 
ir, nuėjęs pas kunigaikštį, pa- 
pasakojo valdovui apie Si ne- 
paprastą atistikimą. 


Valdovas nusprendė Dievo 
teismu surasti, kuris brolių 
yra kaltas. Tad, atėjus pava- 
sariui, kiekvienas trijų brolių 
pasodino Šventosios Dvasios 
kapinyne po vieną liepą ne 
šaknimis, bet viršūne į žemę. 
Praėjo kelios savaitės. Nema- 
žam visų Berlyno gyventojų 
nusistebėjimui jos visos pri- 
gijo ir gražiai sužaliavo. To- 
kiu būdu Dievo teismas įrodė 
trijų brolių nekaltumą. 

Trys liepos užaugo greitai 
didelės. Jos ir dabar stovi, | 
liudydamos apie nepaprastą | 
trijų brolių meilę ir pasišven- | 
timą. V. Ų 


ök 


— Du ir.du tai bus jau trys, — 
Tarė Jonas juokdarys. 

— Viens ir du tai keturi, 

Ką kalbi tu, juokdary! 


— Dovanoki, mielas brol, 
Aš pirmaskyris lig šiol. 

Man dabar labai skaudu: 
Nežinau, kiek dukart du... 


A. Matulevičius. 

Jau pavasaris 


Tirpsta sniegas ant laukų, — 
Taip krūtinėje jauku, — 
Greit pavasaris ateis, 
Pumpurėliai išsiskleis. 


Greit gėlelės sužydės, 
Jas dėliosim prie širdies, 
Vieversėlis sučyruos 
Dirvonėliuos“ išartuos“. 


Jau malonu ir smagu, \ 
Neber sniego, nei pūgų, 

Brisim per geliu marias, 

Galui džiaugsmo nieks neras. 


ALIUKO SENUTE 


Tai gera buvo Aliuko senutė! 
Ji Aliuką ir prikeldavo ir pagul- 


dydavo, drabužėlius jam sulopy- 
davo. O pasakų, pasakų prisaky- 
davol.. 


O kaipradėjo Aliukas mokintis, 
tai džiaugsmo ir rūpesčio senutei 
buvo. Senutė būdavo ir stalą jam 
nušluosto, kad knygučių nesubiau- 
rotų, ir lempą jam arčiau pristu- 
mia. O kaip rūpindavosi, kad kas 
jam nekliudytul O paskiau atsi- 
remdavo ant stalo alkūnėmis ir 
žiūrėdavo, žiūrėdavo, kaip Aliuko 
plunksna rašo. 

Karta Aliukas, rašydamas Vil- 
nius, negalėjo didžiosios V gražiai 


parašyti. İr iš tikrųjų, sunki tai 
buvo raidė. Pati kaip du aukš- 
čiausi Vilniaus bokštai ir dar su 


užlenktomis nosimis viršuje. Jeigu 
bokštai išeidavo tiesūs, tai nosys 


kreivos, arba bokštai išeidavo 
kreivi, sulūžę. 
— Senut, — prašo Aliukas, — 


parašyk mantik vieną vienintelaitę 
V, tai man bus lengviau rašyti. 

— Sūnaiti mano brangusis, — 
tarė nusišypsojusi senutė, — mie- 
lai tau parašyčiau, kad mokėčiau 
ir dar kaip! 

— Nemoki, senut, rašyti?! 

— Nemoku dargi ir skaityti. 
Nes kai buvau maža, tai rusai ne- 


leido lietuviškai mokintis, o rusiš- 
kai nenorėjau. 

Aliukas užsimąstė. 

— Senut? — paklausė Aliukas, 
ar ta V lietuviška, ar... 

— Lietuviška, lietuviška, — at- 
sakė senutė, —šypsodamos ir glos- 
tydama sūnaitį. 

— O iš kur, senut, moki tokių 
gražių pasakų apie Jėzutį, apie 
Velykų margutį, apie Vytautą, apie 
Kęstutį, jeigu skaityti nemoki? 

— O tu, Alyti, iš kur jų moki? 

— Tu man papasakojai, o aš 
klausiausi. 

— Taip ir a$ klausiausi. Tiktai 
be knygos sunku viską ilgai atsi- 
minti. Džiaugiuosi, kad tu laimin- 
gesnis būsi, kad tave tėvelis gali 
lietuviškai pamokyti. 

Vakare, kuomet Aliukas buvo 
gerai pramokęs rašyti V ir sutvarkė 
knygas, pasiėmė suoliuką ir atsi- 
sėdo- prie senutės, kuri nerinį nėrė. 

— Senut,—paprašė,—papasakok 
man, kaip Vytautas Lietuvą gynė 
arba kaip Gediminas stumbrus 
medžiojo. Tu taip puikiai pasakoji. 

* * 
* 

Šiandien Aliukas jau didelis 
berniukas, bet nuolat atsimena 
savo senute ir jos gražias pasakas. 

Dilge. 

Darželis 


Elenutė jau nemaža mergaitė, 
vyriausia šeimoje. Tai didelė gy- 
vulių, paukščių ir, apskritai, visos 
gamtos draugė. Jau nuo pernai 
rudens sumanė ji pavasarį pirkios 
palangėje paruošti darželį, išsiau- 
ginti gražių gėlių. Tiesa, motulė 
šį tą sėjo, sodino kasmet, bet vis- 
kas žole užeidavo, vištos iškap- 
stydavo; kadangi ji maža laisvo 
"laiko turėjo, tai jokio gražumo ne- 
simate. Elenutė apie savo suma- 
nymą niekam nepasakojo, tik rū- 
pestingai rinko prinokusias sėklas 
ir pas vieną kitą sodžiaus mer- 
gaitę. Šios negailėdavo keleto grū- 
delių, bet juokėsi iš Elenutės. 


— İr ką darysi su tomis sėk- 
lomis? ar ne mergaut pradėsi? 

Bet ji ir merginoms nepasakė 
savo sumanymo. : 

Pavasarį, kai žemė tik atšilo, 
Elenutė dairėsi po darželį. Kaž ką 
žemėje lazdele braižė, vėl trynė 
koja ir naujai mėgino. Jai labai 
nepatiko aplūžusi, vos besilaikanti 
darželio tvorelė. 


— Kadgai tėtis leistų man kuo- 
lelių tarp žagarų pasirinkti. 

Tėvas kapojo malkas pakluo- 
nėje. Jis labai nustebo, kai Ele- 
nutė pradėjo apie jį suktis, ran- 
kioti tarp žagarų kuolelius, juos 
matavo. 

— Tai ko nori, vaikeli? 

-— Tėti, ar leisi man pasirinkti 
nestorų kuolelių? — paklausė jau 
įsidrąsinusi. 

— O kam tau jų reikia? 

— Norėčiau darželį jais ap- 
tverti, gėles ten sėsiu. 

Tėvas buvo pirmuoju, kuriam 
prisipažino Elenutė. 

— — Pasirankiok, kad taip užsi- 
manei. 

Ir pora dienų, atitrūkdama nuo 
darbo, rinko vienodo storio kuo- 
lelių ir krovė krūvelėn. O mintyse 
jau įsivaizdavo kaip atrodys jos 
darželis: „tikrai, jis bus taip gra- 
žus kaip klebonijoj, ar bent kaip 
Andriulio Marės“. 

— Elenutė, tur būt, 


ne juokais | 
sumanė ką daryti? —teiravosi mo- | 

tina pas vaikus. Bet šie patys dar 
nežinojo. 

— Ką toji Elenutė darys, kad 
net mama nežino? — stebėjos 


broliai ir nubėgo pas ją pakluo- 
nėn. Sekiojo paskui ją, klausinėjo, 
dargi kuolelius padėjo rinkti, kad 
tik pasakytų. 

— Kai ateis laikas, sužinosite 
ir man padėsite dirbti, ar gerai? 

— Gerai, gerai! Bet pasakyk 
dabar, — nenurimo broliukai. 

— O ne, paslaptis kol kas. 

Praėjo keletas dienų. Tėtis 
baigė kapoti malkas, skubaus dar- 
bo dar nebuvo. Elenutė priėjusi 
prie jo gražiai paprašė, kad ap- 
tvertų jai darželį. 

— Ką aš ten užsiimsiu nie- 
kais, brolių paprašyk, jie tau ap- 
tvers. 

— Kad İle, 
manęs neklausys. 

— Aš jiems parodysiu, kaip 
reikia tverti, darbas nesunkus. Na, 
vyrai, einame su manim)! 

Berniukams darbas patiko ir 
noriai jo ėmėsi, tik iš Elenutės vis 
tyčiojosi: 

— Tai tokia paslaptis! İr dar 
nenorėjai mums pasakyti, lyg būtų 
kas slepia. 

Dar labiau juokėsi, kai ji že- 
mėje lysveles ėmė braižyti, ištie- 
sus virve, žemę kasė. 

— Tai ką tu čia sėsi gal dil- 
ges? Žinai, jos ir nesėtos išdygs. 

Elenutė su broliais nesiginčijo, 
bijojo, kad jie nemestų tvėrę, tik 
stropiai dirbo. Būtinai norėjo taip 
sutvarkyti darželį, kaip kad klebo- 
nijos. Sekmadienį tyčia buvo po 
mišių nuėjusi pasižiūrėti. 

— Kada tu viską sukasi? Tau 
darbo iki žiemos bus gana, ne- 
bent kurmį talkon pasikviesi,—vis 


tėti, nemoka ir 

dar nesiliove broliai, tverdami 
tvorą. Bet kai baigė tverti ir gra- 
žiais vingiais pielele nupiovė kuo- 
lelių galus, patys nudžiugo. 

Ir jiems panoro, kad už gra- 
žios tvorelės būtų lygiai gražu. 
Jonukas ištraukė kastuvą iš Ele- 
nutės rankų, Simukas atsinešė 
kitą ir abu stojo darban. Dirbo 
atsidėję, kasti stengėsi sulig iš- 
tiesta virve. Elenutė grėbliu ly- 
gino žemę, rankiojo šaknis. Dar- 
bas virte virė. Beliko tik takelius 
sulyginti ir smėliu išbarstyti. 

Kitą dieną visi vėl krapštėsi 
darželyje. Zmonės, praeidami pro 
Sali, sakydavo: „padėk Dieve!” 
pagirdavo vaikus už jų darbštumą. 
Visų trijų veidai buvo nušvitę, iš- 
raude. Elenute pūreno žemę po 
palangėje augančiomis rožėmis, 
diemedžiu, Panelės Šv. bateliais. 
ir kitomis žieminėmis gėlėmis, bro- 
liukai baigė vakarykščius darbus. 
Motina, atsitraukusi nuo staklių, 
džiaugėsi, kad ir pas juos šiemet 
bus gražu. 

— Bet ką tu, vaikeli, sėsi? 
Tiesa, tėvas man kartą minėjo, 
kad drauge su daržovėmis nupirko 
truputį darželinių sėklų. 

— Ar tiesa, mamyte? Tai ge- 
rai! Aš rudenį pati kiek prisirin-- 
kau. Bus kas sėja. 

— lr aš norėčiau tau kuo nors 
padėti. Reikės tetos Nastazijos pa- 
prašyti jurginų. Pas juos labai 
gražūs auga, tokių dar visoje apy- 
linkėje nėra. 

— Gal ir gražu bus, kai viskas 
sužydės, — netikėjo dar Jonukas. 

“Bet Elenutė geriau už visus 
jautė, kad jos pirmame darželyje. 
tikrai bus gražul.. 

Miglė 


ao 

Žalioji karalaitė 


(Pasaka) 


(Už kalnų, už miškų buvo kraš- 
tas, kurį valdė protingas ir narsus 
kunigaikštis. Mylėjo jį kaimynai ir 
kunigaikštijos gyventojai. Turėjo 
jis gerą žmoną, daug brangenybių, 
aukso, bet visuomet buvo liūdnas. 
Ne kartą, vaikščiodams po dvarą, 
sunkiai dūsavo. Kodėl? Liūdėjo jis 
dėl savo vienturtės dukters. Kara- 


laitė buvo graži kaip angelėlis, 
sveika kaip žuvis, linksma kaip 
paukštelis, bet, išskyrus tėvus, 


nieks jos nemylėjo. 

Karalaitė buvo išdidi, užsispy- 
rėlė. Ne kartą ji panorėdavo to, 
ko nieks negalėdavo duoti. Tai 
žvaigždės iš dangaus prašydavo, 
tai vasarą sniego, dieną mėnulio, 
ir pyko ant visų, kad jos prašymo 
nepatenkina, 

Plaukė metai po metų. Kara- 
laitė augo, vis didesnė užsispyrėlė 
darėsi. Didžiausį malonumą jai su- 
darydavo tik šie jos kasdieniniai 
užsiemimai: žiūrėti į vandenį, sto- 
vėti tarp gėlių, gulėti ant minkštų 


samanų ir klausyti lakštingalos 
giesmės. 
Veltui paukščiai ją prikalbinė- 


davo išmokti jų giesmių, voras — 
megsti voratinklį, o bitės—iš gė- 


lių medaus dirbti. Karalaitė juo- 
kėsi ir sakė: 
— Kam aš turiu dirbti? kam 


mokintis? Kai panorėsiu, viską pa- 
darysiu. Dabar nenoriu. 

Vieną dieną, kaip paprastai, 
sėdėjo karalaitė prie tvenkinio, 
žiūrėjo į vandenį ir puošėsi gėlė- 
mis. Tuo metu iššoko ant kranto 
maža žuvytė ir jokiu būdu nega- 
lėjo vėl patekti į vandenį. 

— Oil gelbėk mane, gražioji 
mergelel—susuko drebančiu balsų 
žuvytė, pamačiusi karalaitę. Bet 
karalaitė, kuri ir žmonėms neno- 


rėdavo padėti, nudavė, kad žuvy- 
tės prašymo negirdi. 

— Pasigailėk manęs, karalaite! 
İmesk mane į vandenį, — maldavo 
žuvytė. 

— Neturiu laiko!-—rusčiu balsu 
atsakė karalaitė ir toliau ėmė 
žaisti su gėlėmis. 

— Kaip man čia blogal... kve- 
puoti negaliu... Züsiu čia!...—skun- 


dèsi Zuvyte, Karalaitė nė nepažiū- 


rėjo į tą pusę. 

Žuvytė sukaupė paskutiniasias 
savo jėgas, pasišokėjo į viršų ir 
krito vandenin. Vanduo aptaškė 
karalaitės veidą. Karalaitė nusi- 
šluostė veidą, bet, kai vėl pasilenkė 
prie vandens, — suriko iš baimės: 
jos veidas buvo žalias, it samanos, 
kurių upytes pakrašty netrūko. 
Veltui karalaitė prausėsi, šluostė 
savo veidą. Kiek kartų žiūrėjo 
į vandenį, tiek kartų matė nuo- 
stabiai žalią būtybę. 

„ Liūdna karalaitė ėjo namo. 
Žmonės, su kuriais sutikdavo, bėgo 
nuo jos, net paukščiai, kurie visa- 


dos nutūpdavo ant jos pečių ir 
galvos, šalinosi nuo jos. . 
lėjo ji į rūmus. Tarnai nusi- 


gandę žiūrėjo, karalienė — apalpo, 
karalius stovėjo, kaip įbestas, ir 


— užlaužė rankas. Nenuostabu! visas 


karalaitės veidas žalias buvo. Ne- 
padėjo nei vaistai, — karalaitė ža- 
lia pasiliko. | 

Nuo to laiko karalaitė vengė 
tvenkinio, kame galėjo pamatyti 
savo veidą, vengė žmonių, dieną 
užsidarydavo, o vakarais išeidavo 
pasivaikščioti. Liūdna ir nuobodu 
buvo jai, jokiu darbu negalėjo už- 
siimti, nes nieko daryti nemokėjo. 

Vieną vakarą karalaitė vaikš- 
čiojo po sodą ir užgirdo lakštin- 
galą čiulbant. 


sə 

— Ot kad aš mokėčiau taip 
giedoti kaip lakštingala! — sušuko 
su ašaromis akyse karalaitė. 

— Pamėgink, karalaite! — su- 


šnabždėjo lakštingala. 

Mergaitė pradėjo giedoti kartu 
su lakštingala. Nuo to laiko kas 
vakaras, vaikščiodama po sodą, gie- 
dojo kartu su lakštingala ir po kiek 
laiko pramoko visaigražiai dainuoti. 

Kitą kartą vėl, sėdėdama prie 
lango, pamatė, kaip voras mezgė 
voratinklį. 

— Kad aš taip mokėčiau megs- 
ti tinklelį, tai nusimegsčiau ir pa- 
slėpčiau savo veidą nuo žmonių, — 
pagalvojo nelaimingoji karalaitė. 

— Pamėgink, — pasiūlė voras. 

Karalaitė pradėjo megzti tink- 
leli. Po poros savaičių ji jau vaikš- 
čiojo po dvarą, užsidengusi veidą 
savo darbo tinkleliu. 

Iš bičių karalaitė išmoko medų 
iš gėlių dirbti ir jį dalino vargšų 
vaikams. Iš pradžių bėgo nuo jos 


vaikai, bet paskui priprato prie 
geros žalios mergelės, prie jos 
malonaus balselio ir gražių dai- 


nelių, kokias jį vaikams ne kartą 

dainuodavo, prie jos gražių pasakų 
apie karalius ir riterius. 

Neturtinga senelė išmokė ka- 
ralaitę pažinti žoles ir iš jų pa- 
gaminti vaistus. Nuo to laiko ka- 
ralaitė vaikščiojo po sodžius, gydė 
ir guode vargšus žmones. 

Kartą anksti rytą išbėgo kara- 
laitė į pievą žolių vaistams, o kai 
grįžo namo, pamatė ant tako ap- 
virtusią varlę. 

— Nelaimingoji! - pasakė kara- 
laitė, — turiu tave gelbėti iš bėdos. 

Atsiklaupė ir atsargiai atvertė var- 
le. Varlė linksmai pasišokėjo ir tarė: 


— Ačiū tau, karalaite! — ir 
dingo vandeny. 
Keletas vandens lašų aptaškė 


karalaitės veidą. Karalaitė pažiū- 
rėjo į tą vietą, kur dingo varlė. 
Kai ji įėjo į rūmus, jos tėvai 
pusryčiavo. Karalaitė priėjo ir jiems 
„labas rytas“ norėjo pasakyti. Tė- 
vai, pamatę dukterį, sušuko iš 
džiaugsmo: karalaitė vel buvo 
balta ir graži, kaip seniau. 

Nuo to laiko ji pasiliko gera 
kaip angelėlis, linksma kaip paukš- 
telis, darbšti kaip bitelė. J. B. 


Ar pavasaris jau? 


LŽ 


Baltos pusnys laukų nebekloja, 
Šviečia saulė skaisčiau ir skaisčiau, 
Ant šakos pumpurėlis pakilo, 


Ar pavasaris jau? 


Upės išnešė ižą, ir vėjas _ 
Glosto bundančią žemę šilčiau, 
Vyturys čiulba ulba padangėj, — | 


Ar pavasaris jau? 


Žydi gelsvos pakrančių purienos, 
Gal žieduos bus ir širdžiai linksmiau, 
Ir neklausim kaip tolimo sapno, — 


Ar pavasaris jau? 


Vytė Nemunėlis 

2) 
II AKTAS 
Vi scena 
Barbora. (Po valandėlės). 


Žinai ka, seni, kad man taip Sirdi 
skauda, nujančiu kažką bloga. Kas 
gali žinoti, kad tai netiesa, ką 
vargonininkas kalbėjo. Juk ir aš 
myliu Vincuką ir man rodosi, kad 
jis man kuo geriausias; bet, išva- 
Ziaves i miestą, nuolat bendrauja su 
ponais, tai, rasi, jau ir pasigadino. 
Kažin, ar mums ir Vinceliui nebūtų 
buvę geriau, kad jis būtų likes so- 
diečiu — ūkininku, kaip ir jo tė- 


vai. Bet tu užsigeidei mokinti jį, 
o gal per tai ir praradome jau 
vaiką. 


Motiejus (piktai). Barbut, ne- 
„užgauliok Viešpaties Dievo! Mūsų 


Vincukas mus myli, nėr ko kalbėt, ` 


o ką ten plepa vargonininkas... be- 
ne viskas turi būti tiesa?.. Tegu 
žmonės kalba, ką norėdami, o aš 
tikras esu, kad gerai padariau, liep- 
damas Vincuką mokinti, nes ko 
dabar žmogus bemokslis vertas. Ne- 
girdėjai, kaip klebonas sakė? O ką 
jis sako, tai šventa teisybė. O pa- 
galiau vargonininkas sakė įsitikin- 
siąs, tai matyt, taip ir padarys, nes 
jis turi gudresnę galvą. Neveltui 
yra vargonininku. 

Barbora (valandėlę klausosi, 
. paskui, pribėgus prie lango, links- 
mai). Žiūrėk, seni, mūsų Vincukas 
važiuoja! 

Motiejus (nudžiugęs). Mano 
Vincelis! Pagsliau pamatysiu savo 
vaiką? 

„ Kaziukas (ibega uždusęs). 
Žinot, dėdyt, tuoj Vincukas... 

Motiejus. Žinau, žinau. Klau- 
syk, Kaziuk, nubek pas vargoni- 
ninką' ir pasakyk, kad Vincukas 
parvažiavo. 

Atostogų parvažiavus 


Kaziukas. Gerai, tuoj bėgu- 
(Išbėga. Barbora vis stovi ir žiūri 
pro langą i tolį). $ 

Barbora (džiugiai). Ziūrėk, 
seni, koks puikus iš jo berniukas! 

Motiejus (žiūrėdamas). O kur 
jis? 

Barbora. Nematai? (Rodo). 
Va, žiūrėk! Jau mus pamatė, va, 
pakėlė kepurę... O tu, mano aukso 
berneli! O koks didelis, beveik toks, 
kaip tu! O. jau įvažiuoja į kiemą. 
(Šaukia). Vincyti, Vincyti! Vaikeli 
tu mano. (Vyrui). Jau išlipa... eina... 
(Astigrįžta nuo lango, laukia ne- 
kantriai; po valandėlės įbėga Vin- 
cukas, paskui įeina Zose, Anta- 
nėlis, Kazytė, Stasiukas). 


VII scena 


Vincukas (puldamas tėvui 
į glėbį). Tėveli mano mylimiausias 


ba”. 
A 
7 


(bučiuoja rankas, veidą) brangiau- 


sias! 
dinimo sukniumba ant suolo; Vin- 


celis pripuola prie motinos ir puo- - 


İçs ant kelių, bučiuoją jai rankas). 
Mamyte! Mano mamyte! Brangiau- 
sioji! Pagaliau jug vel matau! Taip 
skubėjau, taip laukiau... 
Motiejus (rankove šluostyda- 
mas ištryškusias ašaras). Mano 
sūnau! Mano brangus Vincai! (Bu- 
čiuoja glėbesčiuodomas sūnų). 
Barbora (šluostydama aša- 
ras). Vinceli mano, kaip mes ilgai 
nesimatemel.. (Bučiuoja Vincelį). 
Zosė (liūdnai). O mane, Vin- 
celi, visai užmiršai, nes ir kieme 
ir čia su manim nesisveikini. 
Vincukas (jausmirgai svei- 


(Barbora iš didelio susijau- _ 


kindamasis). Vai tu, Zosyt.. Sau- | 


gok, Dieve... mano sesyte, tave vi- 
suomet myliu 
neužmiršiu. 


Barbora (patylom — vyrui). ; 


ir niekuomet tavęs $ 

Zinai ką? Tur būt, tai netiesa, ką 
mums vargonininkas sakė. 

Motiejus (tyliai). Palauk, da- 
bar ne laikas apie tai kalbėti, pas- 
kiau pažiūrėsime. 

Vincukas (susijaudinęs — tė- 
vams). Pagaliau esu namie ir jus 
visus matau, Visi esame kartu... 
Su kokiu ilgesiu laukiau aš tos va- 
landėlės, to nė išpasakyti negalė- 
čiau. (Bučiuoja tėvams rankas). 
Atleiskit man, kad aš taip retai 
apie save rašiau, bet pareigos, ku- 
rias turiu atlikti, kad jums kiek pa- 
dėjus, neleido man kitaip daryti. 
Na, bet dabar tai už visus laikus 
jums pripasakosiu apie save ir apie 
mūsų gražųjį Vilnių. Kad žinotum, 
tėveli ir mamyte, kaip man širdis 
nudžiugo ir ką aš pajutau, kai pa- 
mačiau savo laukus, kalnelius, gi- 
reles.. to jau išreikšti negalėsiu. 
Privažiuodamas gimtąjį sodžių, pa- 
stebėjau žmonių būrelį; tarp jų pa- 
žinau senuosius draugus, su kuriais 
bėgiojau, žaidžiau. Jie manęs ne- 
pamiršo, o... ir aš jų taip pat... Vi- 
suomet širdyje nešioju tuos taip 
brangius man atsiminimus apie mū- 
su širdingą draugystę... o tos drau- 
gystės niekuomet, niekuomet ne- 
pamiršiu. (Toliau pustyliai pasa- 
koja tėvui. Tėvai su didžiausiu 
susidomėjimu klauso ir žiūri į sa- 
vo sūnų). 

Antanėlis (Zosei). O, kad tu 
būtumei mačiusi, kaip jis su mu- 
mis širdingai sveikinosi. 

Zosė (linksmai). O, Vincukas— 
geras broliukas! 

Kazytė (Antanėliui). Nes tai 
Vincukas, o jeigu tu mokytumeis, 
tai per tris žingsnius prie tavęs 
niekas prisiartinti negalėtų. 

Stasiukas. Et, kalbi niekus! 
Antaniukas nėra toks blogas. Bet, 
ar girdėjote, kaip Vincukas moksliš- 
kai kalba? 

Kazytė. Tiesa, taip, kaip mū- 
sų vargonininkas. 

Stasiukas. E, kur tau, kaip 
vargonininkas! Jis kalba taip, kaip 
pats klebonas. 

Antanėlis. O, tiesa! 

Stasiukas. Ziūrėkit, kokius 
batelius turi, su kokiom nosim, 
kaip pavažos, vaje? 

Kazytė. Na, ir ko čia stebė- 
tis? Dabar tokia mada miestuose! 

Zosė. Et, ką čia su jais... tegu 
sau stebisi! 

Antanėlis (vaikams). Bėkim 
į sodžių! pasakysim vaikams, kad 
Vincukas parvažiavo. 


Stasiukas: (Gerai sako. Ei- 
nam. (Išeina). 
VIII scena 
Barbora (susijaudinus, bu- 


čiuodama sūnų). Tai tu mūsų ne- 
sisarmatini? Visuomet mus mylėsi? 

Vincukas. Kaip gi galėjotę 
dargi tokius dalykus pamanyti? Aš 
jūsų turėčiau nemyleti už tai, kad 
jūs man tiek gera darėte?! Ne, šito 
iš manęs nesulauksite! 

Motiejus. Atsimink tai, Vin- 
celi (rankomis apimdamas Zosę ir 
Vincuką), nes tiktai judu du turiu, 


© neatiduočiau jūsų už jokius tur- 


tus. Ka tufiu, tai viskəs jums... 
(Susifaudines). Pagaliau, kaip jūsų 
nemylėti, jei tokie geri vaikučiai. 
(Po valandėlės, dėdamcs susirūpi- 
nusiu, dirbtiniu tonu). Vincuk, hm... 
hm... mes fig šiolei tave mokinome 
ir išleidome daug pinigų, bet dabar 
hm... hm... dabar... tavo eilė mums 
padėti. 
Vincukas (nustebes). Tėveli, 
ką tai reiškia? (Ty/ą). Mamyt? (Tyla). 
Motiejus. (Susijaudinęs). Zo- 
syt, bėk klebonijon ir užsakyk ry- 
tojaus dienai mišias! (Zosė delsi). 
Na, eik... (Zosė išeina liūdna). 
Barbora. (Patylom — vyrui). 
Motkau, kam tu jam tai sakai? 
Motiejus. 
lom). Eik savo kambarin. Teesie 
Dievo valia! Tai, ką vargonininkui 


(Taip pat paty- | 

prižadėjau, turiu padaryti, o pas- 


kiau pažiūrėsime. (Barbora išeina). “ 


IX scena 


Vincukas (neramiai). Tėveli, 
pasakyk man viską... Tu kažką nuo 
manęs slepi. (Motiejus tyli). Tė- 
veli! Tavo tylėjimas šimtą kartų 
baisesnis negu... Tėveli, pasakyk! 
(Po valandėlės). O Dieve, nejaugi 
turėtų būt tiesa, apie ką ne kartą 
maniau...(Užsikirsdamas). Vadinasi, 
aš... aš... nebesimokinsiu. (Motiejus 
dinkteri galva). Ak! Vadinasi, tiesa! 
O, Dieve, Dieve! (Delnais užsiden- 
gia veidą). 

Motiejus. (Susijaudinęs, sau). 
Tiesą sakė senoji, jis iš tikro mus 
myli. Bet, jau pasakyta, tai tegu 
taip būna. (Vincukui). Žinau, mano 
sūnau, kad tau tai skaudu girdėti, 
bet reikia atsiduoti Dievo valiai. 

Vincukas (nusiminęs). O ko- 
dėl, tėveli? dėl kokios priežasties 
nebenorite man padėti? 

Motiejus (susijaudinęs, užsi- 
kirsdamas). Mat, mat... matai... ne 
dėl to, kad mes nenorėtume, bet... 
bet... nebegalime. Ketverius metus 
tave mokėme, padėjome, bet toliau 
jėgų nebeturime. Ir taip turėjome 
isiskolinti, o dabar , hm... hm... be- 
veik... beveik nieko neturime. Nieko 
nepadarysi, jau gana prisimokei, 
gausi kokią vietelę arba mums 
ūkyje padesi... 

Vincukas (gailiai). Tai šitam 
aš taip dirbau, naktis nemiegojau!.. 
O, kaip baisu! O aš, tėveli, ma- 
niau, kad pirma išsimokinsiu, o pas- 
kui jums padėsiu. 

Motiejus (susijaudinęs, sau). 
Verčiau eisiu iš čia, negaliu bežiū- 
rėti į fo skausmą, dar kuo nors 
prasitarsiu. O, kam gi aš jam tai 
sakiau? Tai visam kaltas mūsų var- 

gonininkas. (Išeina į žmonos kam 
barį). 


X scena 


Vincukas (fyli; po valandė- 
lės nusišluosto ašaras, atsistoja). 
Deja, tad vadinasi, tiesa, kad aš 
daugiau nebesimokinsiu! Bet ką aš 
toliau darysiu? Sunkiems lauko 
darbams esu per silpnas; geresnės, 
kaip raštininkėlio, vietelės užimti 
negalėsiu. O aš taip troškau to 
mokslo, kad pagaliau gavus gerą 
vietą ir tuo įrodžius tiems, kurie 
manimi tyčiojos, kad ir sodžiaus 
berniukai gali daug padaryti. Deja, 
dabar visos mano svajonės pra- 
puolė. (Po valandėlės, skausmin- 
gai). Maža to, kad pats kentėsiu, 
dar nuskriaudžiau ir suvarginau savo 
tėvelius, kurie viską dėl manęs pra- 
rado. Kas dabar juos belaukia? 
Skurdas... O aš ne apie tai svajo- 
jau. Svajojau, kad, kuomet aš išsi- 
mokslinsiu, mano tėvai senatvėje 
nors pasilsės. Ką aš dabar jiems 
begalėsiu duoti? (Per ašaras). Su 
kokiu džiaugsmu važiavau čia... ne- 
sitikėjau tokios naujienos. (Susi- 
mąsto). Bet... juk aš dar galiu mo- 
kintis... Jau esu ketvirtoje klasėje... 
(Po valandėlės, apsigalvojęs). O, 
koks aš neišmanėlis! Juk pamokų, 
kuriomis galėčiau užsiiminėti, dargi 
valgiui būtų maža... O kur rūbai, 
knygos, mokslas? Ne. Nėra išei- 
ties, reikia pasiduoti likimui. (Ro- 
dydamas į tėvų kambarį). Ten da- 
bar mano pareiga! Prie jų pasilikti, 
jiems padėti ir kiek galint jų sun- 
kųjį gyvenimą palengvinti. (Sėdasi, 
užsimąsto. Po valandėlės įeina var- 
gonininkas, šventadieniškai apsi- | 
rengęs, drąsiai, linksmai nusiteikęs; | 
triukšmingai kalba). 


(B. d.) 

SODINKIME MEDELIUS 


Mėgsta medelius Laurynas, 
Jų kasmet jis pasodina. 
Štai ir nūn jis pamažu 
Eina su kastuvėliu 

İr su ryšuliu medžiukų 
Apsodinti keleliuką. 


Jis nuo didžio, plataus kelio 
Tiesiai eina jo namelin. 
Būdams vietoje, jisai — 

Jei jau dirbt, tai dirbt karštai— 
Meta nuo savęs švarkioką 

Ir tuojau į darbą šoka. 


Iškasė duobes Laurynas, 
Vėliau medelius sodina, 
Dirba, triūsia jis stropiai, 
Kad net prakaito lašai | 
Varva nuo kaktos. Vyrukas 
Toliau pluša... ir netrukus, 


Tik pažvelkit, gerbiamieji, 
Kokią puikią čia alėją 
Išsodino vyras mūs. 

Jo šis darbas nepražus! 
Su laiku šisai kelelis | 
Džiūgins jo akis, širdelę... 

Negeras vaikas 


— Turėkit, turėkit! — šaukė stovė- 
damas įsisprindęs galitvorėj Sta- 
siukas, net seilės jam varvėjo per 
apatinę lūpą. Avių banda, vos tik 
išginta į pirmąją pavasario žolę, 
ramiai sau gnaibė retas vejeles ir 
meilia akim Zvalgösi į šokinėjan- 
čius linksmus ėriukas. Tuo tarpu 
iš namų niekas nesirodė. Stasiukas 
truputėlį lūkerėjo. Kai tik pamatė, 
kad motina eina iš tvartų, jis vėl 
pradėjo šaukti: 

— Ajai! Turekitl Turėkit! 

Miškais nuaidėjo jo balsas, vi 
ssokiais biauriais žodžiais atsiliep- 
damas. Motina užsikvėpavusi šoko 
trobon, išjudino iš ten visą šeimą, 
ir visi atlapeno prie avių. Niekas 
nematė del ko Stasiukas taip 
"šaukė. 

— Kas? ku dairinė- 
«damiesi į visas puses. 


— Nieko, —ramiai atsakė Sta- 
siukas, —a$ tik dainavau. Yra tokia 
dainelė, kurios mane išmokė per- 
mai kaimyno bernas: 

Turėkit, turėkit, 
vilkas už tvoros. 
Ajai! Turėkit! 

— Kad tu, vaikeli, ir kvailutis, 
negi negali suprasti, kad čia jokia 
dainelė, o prasčiausis šūkavimas,— 
barė ir mokė jį motina. 

— Padaryk man kitą sykį taip, 
aš tau ` parodysiu, — pagrąsė tė- 
vas, nueidamas naino. 

Stasiukas tyliai sau juokėsi, 
kad suvedžiojo namiskius. Jisai 
dabar galvojo, kaip vėl nauji špo- 
sai išgalvoti ir kam nors iškrėsti. 
Mato, važiuoja tas pats kaimyno 
bernas, kuris jį taip šaukti mokė, 
laukan su mėšlu. Arklys prieš kal- 
nutį tamposi, netraukia. Jis pri- 
bėgo kiek arčiau ir šaukia: 

— Jonai, Jonai! 

— Ko?-—-atsiliepė anas. 

— Padabok, sustok! 


— Kam? „kam? 

— Ai, sustok! Nevažiuok! 

— Trrr,—sustabdė anas arklį, — 
kas yra? ko reikia? 

-= — Dabar jau nieko. 
ratai sukėsi. 

— Durniukas,—sučiulbavo anas 
arklį ir mugino, kad trauktų, net 
botagu kelis sykius sudroždamas. 

— O kas? Apgavau. Tu man 
tokios biaurios dainelės nepadai- 
nuosi: Jonai, ponai, tuki—muki,— 
tirindavo  krapštydamas savo bo- 
tagaitį. 

— Nutilk, papūtžandi, o tai kaip 
perjuosiu botagu, neturėsi kam nė 
pasiskundžia. 

— Manai bijau. Ir aš turiu bo- 
tagą. Tik pakliudyk tu mane, aš 
tau parodysiu. 

Bet jis neatsitraukė nuo veži- 
mo. Tai paskatino Stasiuka bı 
dar drasesniu ir uZkabineti ki: 
vieną beveik praeivį. Vieni į | 
paklausimus atsakinėjo, draudė 
Kiti praeidavo pro šalį tylūs, lyg 
ir negirdėdami, ką Stasiukas kalba 
ar ko klausia. 

Jau keletas dienų praėjo, kaip 
Stasiukas vis užkliudinėjo praei- 
vius, įvairiai juos pašiepdamas ar 
apdainuodamas. Vieno ėjimas jam 
nepatiko, kitas galvą užrietęs laikė, 
dar kuris nors labai mosikavo ran- 
komis ar dideliu žingsniu žengė. 
Kiekvienam Stasiukas rasdavo ati- 
tinkamą palyginimą. Tas, jo ma- 
nymu, stripeno kaip driežas per 
paklodę, kitas vėl dienos šviesoj 
danguje žvaigždžių ieškojo, o tas 
maskatūnas, tas žirgūnas, kojos 
jam išsiskirsiančios, rankos atkri- 
siančios. Ir dar. Ir dar. Kokių jis 
palyginimų neišsigalvodavo. 

Namiškiai nežinojo, kad jų Sta- 
siukas taip daro ir tokias kalbas 
kalba. Bet atsitiko taip, ko ir pats 
Stasiukas jokiu būdu nebesitikėjo. 

Ėjo kažkoks žmogus, skrybele ran- 
koje mosikuodamas, iš jo kišenės 
kyšojo kažkokie popieriai. Stasiu- 
kui parūpo ir šį užkabinti. Kal- 
bina—tas eina ir tyli. Eina arčiau 
kelio, vėl kalbina. Tada anas ke- 
leivis sustoja, pašaukia jį pas save 
ir sako: 

— Ar moki tu, vaikeli, skaityti? 

— Ne, nemoku! — nemandagiai 
atkerta Stasiukas. 

— O nori mokėti? 


— Ir nenoriu! 
— Ua! paklausyk, aš tau pa- 
skaitysiu. 


— Aš ir klausyt nenoriul—spy- 
rėsi Stasiukas. | 

— Saldainį gausi, —parode iš- 
traukęs iš kišenės. 

Stasiukas sutiko paklausyti, bet 
spyrėsi, kad saldainį gautų, dar 
neklauses, 

— Ne, vaikuti, pirma reik nu- 
sipelnyti, tada gausi užmokestį. 


Mažas 

Stasiukas nebesakė nieko. Tada 
anas keleivis paklausė dar jį: 

— O kuo tu vardu? 

— Stasys. 

— Iš anų namų? —keleivis pa- 
rodė į priešingą pusę. 

— Visai ne. Visai ne iš tų, — 
užginčijo Stasiukas. 

— O iš kurių? 

— Iš šitų, — parodė ranka, — 
kur tarp liepų baltas kaminas kyšo. 

Anam keleiviui to, matyt, ir te- 
reikėjo. Jisai nusišypsojo ir tarė: 

— O tavo tėveliai ar žino, kad 
tu taip kiekvieną praeivį išplūsti? 

— Visai aš ne iš tų namų, — 
susigavo Stasiukas, — iš tų, iš tų, 
iš tų, ir iš tų, — rodė į visas pu- 
ses, bet anam jau to nereikėjo. 
Jis, mosikuodamas skrybele, nulipo + 
į kalną. O kai Stasiukas parginė 
namo, gavo „beržinės košės“, ir nuo 


to liovėsi praeivius užkabinėjęs 
ir juos plūdęs. r. 
tebesu 


Nors dar minkštas mamonys, 
Bet jaučiuosiu jau karys. 
Pėsčias pastale žingsniuoju, 


Düdele paturliuliuoju. 


O kai pradedu dainuot, 
Ima vištos kadakuot, 
Katės kniaukia, šunes loja, 
Karvės uodegas kiloja. 
Štai aš vyras nebailys, 
Mano žirgas — pagalys, 
Jei per aslą greitai joju, 
Kartais nosį nubalnoju. 
Kol dar mažas iš tiesų, 
Tai padykęs gal esu? 
Kai truputį paūgėsiu, 
Būt jau rimtesniu turėsiu. 


Ant. Zabulionis 

TRUPINĖLIAI 


Šis tas apie beždžiones 

Didelės beždžionės — žmogaus 
priešai. Jos dažnai puola kaimus 
(šiltuose kraštuose) ir žmonėms 
pridaro daug žalos. Jei beždžio- 
nėms pasiseka įsiveržti kaimo vi- 
durin, jos jį sunaikina ir žmonėms 
namus tenka iš naujo statyti. 

Beždžionės keliauja po tris ke- 
turis šimtus būryje. Įsiveržusios 
kaiman, griebia viską, kas tik į 
rankas pakliūva. Pagriebusios žmo- 
gu, | dalis suplėšo, —ne ėdimui, o 
tik iš šėlimo ir didelio noro nai- 
kinti, žudyti. Mažų vaikų senės 
beždžionės niekados pačios nelie- 
čia ir kitiems neleidžia liesti. 

Kelionėje beždžionių banda taip 
rėkia, kad žmonės iš anksto žino 
jas besiartinant prieš tris keturias 
valandas. Jie per tą laiką ir pasi- 
ruošia užpuolimą atremti. 

Vyrai ir berniukai apsiginkluoja 
lankais su užnuodintom strėlėm ar 
ietim ir išeina iš kaimo jų pasi- 
tikti. Apie dvylika vyrų įlipa į me- 
džius, kad geriau galėtų pamatyti 
besiartinančią bandą. Kada bež- 
džionės prieina užtenkamai arti, 
vienas iš ietininkų, nutaikęs i vada, 
meta ietį. Kai pavyksta vada už- 
mušti, visa beždžionių banda gal- 
vatrūkčiais sprunka atgal. Tai yra 
vienintelis būdas beždžiones nuo 
užpuolimo sulaikyti. Jei jų vadas 
gyvas, banda tęsia grobuonišką 
darbą, nors eilinių beždžionių būtų 
ir labai daug užmušta. 

Oi ooo 


ŽAIDIMAI 


Riešutų mušti. 


Žaidėjai žaidžia riešutais. Žemė- 
je padaroma duobelė, kur tilptų 10 
riešutų. Žaidėjai duobelėn sudeda 


MWydawca-Leidėjas L. Cicėnas 


„VARPELIS 


Nr 17(52) 
po 2 riešutus. Tada vienas žaidė- 
jas smarkiai muša vienu riešutu į 
duobelėje esančius riešutus ir, kiek 
išmuša riešutų, tiek pasiima, o jei 
neišmuša nė vieno arba nepataiko 
suduoti, tai pats turi Įdėti vieną rie- 
šutą. Paskum paeiliui taip muša kiti 
žaidėjai. Jei kurio žaidėjo riešutas, 
su kuriuo muša, įšoka duobelėn, 
tai ir lieka, už tat jam nereikia dėti 
kito riešuto. Žaidžiama ligi išmuša- 
mi visi riešutai. 

Taip galima žaisti ir su kašto- 
nais. 


Vaikų šypsenos 
Gerai suprato 

Mokytojas mokė vaikus manda- 
gumo, kad gerai elgtųsi per Ka- 
lėdų šventes. 

— Jei kas jums palinkės „links- 
mų švenčių“ ar ko kita, tai reikia 
atsakyti; ačiū labai įr tamstai to 
linkiu. 

— O dabar,—tęsė toliau moky- 
tojas, — sudiev, linksmų švenčių 
sums ir linkiu, kad jūs sugrįžtu- 
mete po švenčių protingesni. 

— Ačiū labai,—atsakė Vaikai, — 
ir tamstai to paties linkime. 


LAIŠKŲ DĖŽUTĖ 


Gegutei. Punsko aprašymu pasinau- 
dosime, nuotraukomis, deja, negalesime: 
neišeitų. UZ visa ačiū, 2 

„ A, Petkauskui. Gavome visą pluoštą, 
tačiau niekuo negalime pasinaudoti 
Ačiū už atminimą. 

A. Skrabutytei. Pasakas gavome. 
Viena tiks — Įdėsime. Ačiū. 

J. B. Sasiuvini gavome, vieną pasaką 
įdėjome. Ačiū. 

Baliui Petreliui. Įdėsime tik „Ką aš 
myliu“ Kita mums netinka. Dėkojame. 

M. Vileitytei. Eilėraščių negalime 
įdėti, dar ne v:sai gerai sueiliuoti. 

